Beer Ingredients – Page 3 – Brock's Homebrew Supply
Weyermann CaraMunich 1 Malt
Weyermann CaraAmber Biscuit
Turbo Yeast: 48 Hour 10 rugby vrae | Die Pienk Zuit
10 rugby vrae	Posted by Pienk Zuit under Uncategorized  Comments Ek verstaan nie altyd ekonomiese sake nie, maar dan kan ek gelukkig vir Amper Swaer vra om vir my te verduidelik. Die afgelope tyd is daar egter ‘n kwessie wat knaend in die nuus genoem word, wat ek nie eens met sy hulp kan ‘n antwoord voor kan kry nie: die eksodus van Suid-Afrikaanse rugbyspelers na Frankryk en die V.K. ‘n Paar voorbeelde:
Perpignan het van die einde van hierdie jaar af die dienste van Percy Montgomery, Philip Burger, Gerie Britz en Bobby Skinstad.
Toulon, ‘n klub wat in die Franse 2de liga speel (m.a.w. hulle is die Franse ekwivalent van S.W.D. of O.P.), het vir Victor Matfield, George Gregan, Andrew Mehrtens en Tana Umaga (Umaga in ‘n bestuursposisie).
Dit laat my wonder oor ‘n paar goed.
1. Hoe gewild is rugby in die V.K. en Frankryk rerig? (My indrukke was dat dit nie naastenby so gewild is soos in S.A. nie)
2. Hoeveel mense kyk rugby, en spandeer geld op rugby daar, teenoor S.A.? (Met ‘n groter bevolking kan dit dalk die antwoord wees hoe hulle meer geld het om te spandeer met ‘n kleiner persentasie van ondersteuners).
3. Hoeveel professionele spelers is daar teenoor hier? (Hoe klein moet die koek gesny word?)
4. Hoe vergelyk salarisse van die gemiddelde speler daar teenoor hier?
5. Hoe vergelyk salarisse van die top spelers (internasionale spelers) teenoor hier? (m.a.w. word die top spelers baie meer betaal as die gemiddeld, om hulle so te lok?)
6. Waar kry die Europese klubs hulle geld? Borge, kaartjieverkope? En is S.A.? Hoe kan besighede daar meer geld borg vir minder blootstelling as hier?
7. Is die rugby ekonomie werklik soveel groter daar dat ‘n tweede liga span ‘n speler soos Matfield beter kan betaal as die Super 14 en Curriebeker kampieone?
8. Is die antwoord nie dalk dat daar wel net soveel geld (of meer) in S.A. rugby is, maar dit raak weg erens langs die pad, voor dit by die spelers kan uitkom nie?
9. Is dit werklik die geld wat die spelers lok, of word hulle in effek weg gedwing uit S.A. rugby uit?
10. Hoekom is daar so min goeie sport joernaliste in S.A. wat hierdie tipe vrae vra? Hoekom skryf almal net dieselfde snert soos “Die Kwota stelsel is ‘n euwel” en “Die ANC wil die Springbok vermoor”, of “My vakansie in Australië op Supersport se rekening: Die donuts is nogal lekker.” ?
Enige iemand wat antwoorde het?
8 Responses to “10 rugby vrae”
rendier Says:	Julie 11, 2007 at 10:35 Dat transformasie ‘n rol speel in die eksodus is nie te betwyfel nie. Die WP het al heelwat talentvolle spelers verloor weens die stelsel. Transformasie speel egter nie die enigste rol nie.
Voorbeeld: Hendrik Gerber. Die man het sy ahrt uitgespeel vir die WP en selfs kontrakte van ander unies van die hand gewys “omdat hy ‘n toekoms het by die WP”. Skielik arriveer nuwe name by Nuweland; Joe van Niekerk, Luke Watson, Justin Melck, Robbie Diack. Hendrik is nou nie meer goed genoeg vir die span nie. Hy word ook uit die Stormers groep uitgelaat deur gerugte wat versprei word. So word sy inkomste ingeperk weens ‘n tekort aan “game time”. Wat moet die man nou maak? Hy wil net vir die WP speel…pak sy tasse en vlieg Frankryk toe om in die 2de Liga vir Brieve te speel. Die geld is goed, hy kry “game time” en hy leer ‘n nuwe taal aan. Ek mis die dae van amateur rugby. Maandagoggende kon mens by Volkskas Bank in stap en agter die kassiere staan Shaun Povey met ‘n blou oog van die naweek se game🙂
Reply	PienkZuit Says:	Julie 11, 2007 at 10:43 Rendier, maar wat van Brieve se ekwivalent van Hendrik Gerber, waar speel hy nou?
Reply	voetstoots Says:	Julie 11, 2007 at 12:09 goeie vrae die, en wie weet wat die antwoord op alles is, maar ‘n paar gedagtes:
PZ, wanneer jy se^ dat rugby in SA gewilder as bv. in Engeland is, dink ek jy maak ‘n parallaks fout (m.a.w. dit hang af uit watter hoek jy daarna kyk) – in Engeland is daar 60m mense wat meestal van sokker hou, en ander sporte soos rugby en krieket kom redelik sleg tweede, maar daar is waarskynlik omtrent 10% van die mense wat wel hierdie “sekondere” sportsoorte verkies – rowwe analise, ek weet, maar moontlik 5m rugbykykers? – hoeveel is daar regtig in SA? – wil nie rassisties klink nie, maar basies kyk jy net na die wit bevolking om mee te begin, en selfs al waardeer meeste van ons die sport, het jy vinnig-vinnig minder potensiele ondersteuners as in ‘n plek soos Engeland
op die ou end dink ek die meeste geld kom van TV-regte af (definitief nie kaartjieverkope nie) – en die waarde van TV-regte is ‘n funksie van advertensies en advertensies is ‘n funksie van die land se totale ekonomie, aantal maatskappye, aantal produkte wat in verbruikers se kele afgedruk moet word – en die ekonomie in die UK is veeltalle groter en sterker as in SA – groot deel van antwoord le daarin, ek dink
Reply	PienkZuit Says:	Julie 11, 2007 at 13:16 Voetstoots, ek het nogal self die idee dat die antwoord lê in getalle vs persentasie. Maar kan dit so oorweldigend wees dat Toulon vir Matfield soveel meer kan betaal as die Bulle?
Reply	idiwidi Says:	Julie 11, 2007 at 13:21 Op 4,5 en 9: My niggie se man speel professionele rugby in die suide van Frankryk. Klink nie asof hulle swaarkry nie. Hulle koppe bly SA toe dink en ek dink hulle sien die tyd in Fr as ‘n geleentheid om te spaar, waar dit natuurlik makliker is met ‘n sterker geldeenheid.
Reply	rendier Says:	Julie 12, 2007 at 8:51 Pienk, ek dink Brieve se Hendrik maak nou wyn òf kaas òf brood🙂
Reply	mieliepap Says:	Julie 18, 2007 at 3:07 Ek wil SA rugby vergelyk met die telefoon-dienste. Wanneer jy bel, sê hulle: “we are experiencing an unusual high call volume at the moment, please hold”. Dit is goed en wel tot jy dit 20 keer gehoor het, dan kan dit sekerlik nie unusual wees nie ? Ek voel so oor SA rugby, ons hoop elke keer ons gaan wen en soek baie lank vir redes hoekom ons verloor, maar op die ou einde, as mens so baie verloor, is ons dalk nie so goed nie. Ek vermoed SA is net goed in ons koppe (en verwronge gedagtes). Op ‘n stadium gaan ons moet besef dat ons meer wedstryde verloor as wat ons wen, en dit maak ons ‘n ondergemiddelde span, al hoop ons elke keer teen hoop.
Ek sukkel gereeld om ‘n plekkie hier naby te kry wat (selfs engelse) rugby wys, dit is alles (selfs second division) voetbal. Julle opmerkings oor die getalle is spot on. Rugby belangstelling en afstand van die ewenaar is omgekeerd eweredig in Engeland. Dit is net die heel Suide (Wes meer as oos) en Leicester wat werklik ernstig oor rugby is. Selfs Rugby, die dorp, is nie so groot op rugby nie. Dit is eintlik klein bietjie hartseer hoe monolities SA sport is, as jy vir ras kontroleer. Dit is nog meer hartseer hoeveel mense hartseer is oor ‘n span spelers wat minder punte as ‘n ander span spelers aanteken. Maar nou ja, ek is deel van hierdie gepeupel en is mal oor rugby, solank ek nie na Leon Schuster hoef te luister nie.
Reply	mieliepap Says:	Julie 23, 2007 at 21:54 PZ, Gaan kyk na hierdie berig oor dieselfde onderwerp, getiteld “Rugby-Revolusie” van Rapport 6 Mei 2007
Julie 11, 2007 at 9:42